Държавен вестник, бр. 23, 2006 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  23
(2) При установяване на несъответствие с
изискванията на чл. 7 комисията уведомява
кандидата, който в 7-дневен срок от датата на
получаване на уведомлението трябва да от-
страни нередовностите.
(3) Ако кандидатът не отстрани нередовнос-
тите, заявлението му не се разглежда.
(4) След приключване на проверката от
формална страна работната група провежда
събеседване със заявителя за преценка на про-
фесионалната му компетентност. Когато зая-
вител е едноличен търговец или юридическо
лице, събеседването се провежда с лицето/ли-
цата по чл. 24, ал. 4, т. 2, буква “а” ЗРВКУ в
присъствието на лице с управителни право-
мощия съгласно съдебната регистрация на дру-
жеството.
(5) В 10-дневен срок след провеждане на
събеседването с кандидатите работната група
изготвя доклад до комисията с мотивирано
предложение за регистриране или отказ за ре-
гистрация.
Чл. 9. (1) В 14-дневен срок от постъпването
на доклада на работната група комисията се
произнася с решение, с което регистрира или
отказва регистрация на кандидата.
(2) Комисията уведомява писмено кандида-
та за решението си по ал. 1 в 14-дневен срок от
постановяването му.
Чл. 10. (1) Комисията отказва регистрация,
когато прецени, че кандидатът не притежава
нужната професионална компетентност.
(2) В случаите, когато не са изтекли сроко-
вете по ал. 4 и по чл. 26, комисията оставя заяв-
лението без разглеждане.
(3) Решенията на комисията по ал. 1 и 2 могат
да се обжалват по реда на чл. 24, ал. 8 ЗРВКУ.
(4) В случай на отказ на комисията по ал. 1
лицето има право да кандидатства отново за
издаване на удостоверение не по-рано от 6 ме-
сеца от датата на постановяване на решението.
Чл. 11. На кандидата се издава удостовере-
ние за регистриран експерт по образец съглас-
но приложение № 2 в 7-дневен срок от заплаща-
нето на таксата, определена с тарифата по чл. 8,
ал. 3 ЗРВКУ.
Чл. 12. Лицето се вписва в регистъра по чл. 13
на датата на издаване на удостоверението.
Г л а в а  ч е т в ъ р т а
РЕГИСТЪР НА РЕГИСТРИРАНИТЕ
ЕКСПЕРТИ
Раздел I
Вписване в регистъра
Чл. 13. Комисията води публичен регистър
на регистрираните от нея експерти и ежегодно
обнародва в “Държавен вестник” списък на
лицата, на които е издадено удостоверение за
регистриран експерт.
Чл. 14. За всяко вписано в регистъра лице се
създава партида, по която се вписват:
1. поредният номер и датата на издаване на
удостоверението за регистриран експерт;
2. видът на упражнявания контрол;
3. името на физическото лице, ЕГН, постоян-
ният адрес, адресът и телефоните за връзка или
фирмата, номерът на фирменото дело, партида-
та, регистърът, томът и страницата на вписване
в търговския регистър, кодът по БУЛСТАТ,
данъчният номер, седалището и адресът на
управление и телефоните за връзка;
4. номерът и датата на решението на коми-
сията за регистриране;
5. датата на вписване на лицето в регистъра;
6. номерът и датата на решението на коми-
сията за отнемане на удостоверението;
7. датата на заличаване на лицето от регис-
търа;
8. забележките по вписаните обстоятелства;
9. промените на вписаните обстоятелства.
Чл. 15. (1) Към всяка партида на лицето се
създава и поддържа досие.
(2) В досието по ал. 1 се съхраняват:
1. заявленията за регистриране с приложе-
ните към тях документи;
2. заповедта на председателя на комисията
за заличаване от регистъра;
3. копията от актове за констатирани нару-
шения;
4. копията от докладите по чл. 20.
(3) Към досието могат да се съхраняват и
други документи, свързани с дейността на ли-
цето, вписано в регистъра, включително жал-
би, оплаквания и доклади на контролните орга-
ни по ЗРВКУ.
Раздел II
Заличаване от регистъра
Чл. 16. (1) Лицата, вписани в регистъра по
чл. 13, се заличават в 3-дневен срок от настъп-
ването на някое от следните обстоятелства:
1. постановяване на решение от комисията
за отнемане на удостоверението за регистри-
ран експерт;
2. прекратяване на юридическото лице или
заличаване на едноличния търговец от търгов-
ския регистър, както и при обявяването им в
несъстоятелност;
3. смърт или поставяне под запрещение на
физическото лице;
4. писмено уведомление от лицето, вписано
в регистъра, за прекратяване на дейността му;
5. промяна в обстоятелствата по чл. 5, ал. 3;
6. пречка по чл. 5, ал. 4, за което регистри-
раният експерт е задължен да подаде писме-
но уведомление в 7-дневен срок от настъп-
ването є.
(2) Заличаването се вписва в регистъра.
Лицето се уведомява в 3-дневен срок от извърш-
ване на вписването.
(3) В случаите по ал. 1, т. 1, 2, 4, 5 и 6 лицето
връща издаденото му удостоверение, което се
прилага към досието.